|  |  |  |
| --- | --- | --- |
| HRVGRB | **Republika Hrvatska**  **Grad Zagreb**  **Gradonačelnik** | **A white castle with yellow doors  Description automatically generated** |

Na temelju članka 60. stavka 1. točka 2. statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) i glave 6. stavka 1. Programa poticanja razvoja obrta, malog i srednjeg poduzetništva u Gradu Zagrebu 2024. - 2030. (Službeni glasnik Grada Zagreba 14/24), gradonačelnik Grada Zagreba, \_\_\_\_\_\_ 2025. godine, raspisuje

**JAVNI POZIV**

**ZA DODJELU POTPORE** **ZA RAZVOJ TURISTIČKE PONUDE**

**IZVAN CENTRA GRADA ZAGREBA ZA 2025.**

1. **PREDMET I TRAJANJE JAVNOG POZIVA**

Predmet Javnog poziva za dodjelu potpora za razvoj turističke ponude izvan centra Grada Zagreba za 2025. je dodjela bespovratnih potpora Grada Zagreba za provedbu Programa poticanja razvoja obrta, malog i srednjeg poduzetništva u Gradu Zagrebu 2024. – 2030. u dijelu povezanim s mjerama: 4.1. Potpore poduzetnicima u razvoju održivog, otpornog i konkurentnog turizma i 4.2. Potpore razvoju poduzetništva u kulturnim i kreativnim industrijama.

Potpore temeljem ovog javnog poziva dodjeljuju se razvoj turističke ponude izvan centra Grada Zagreba, s ciljem razvoja uravnoteženog, prostorno ravnomjernijeg i uključivog turizma te turističkih proizvoda visoke dodane vrijednosti.

Ovim javnim pozivom potiče se razvoj turističke ponude izvan centra Grada Zagreba, koja mora biti isključivo na otvorenom prostoru, a podrazumijeva:

1. događanja na gradskim tržnicama,
2. događanja na Medvednici (unutar administrativnih granica Grada Zagreba),
3. događanja izvan centra Grada Zagreba,
4. kreativne turističke proizvode.

Potpore koje se odobravaju i dodjeljuju na temelju ovog javnog poziva smatraju se potporama male vrijednosti.

Javni poziv otvoren je danom objave na mrežnim stranicama Grada Zagreba, **a prijave za dodjelu potpore (u daljnjem tekstu: Prijava) se podnose zaključno s danom \_\_\_\_\_\_\_\_\_\_\_2025. godine.**

Kao datum podnošenja Prijave smatra se dan predaje Prijave poštanskom uredu ili osobnom dostavom u pisarnicu Grada Zagreba.

1. **KORISNICI POTPORA I UVJETI ZA DODJELU POTPORE**

Korisnici potpora mogu biti:

* mikro, mala i srednja trgovačka društva,
* zadruge,
* obrti.

Korisnik potpore ne može biti pravna osoba čiji je osnivač Republika Hrvatska, jedinica lokalne i područne (regionalne) samouprave ili tijelo javne vlasti.

Korisnici potpora moraju:

* imati sjedište na području Republike Hrvatske,
* biti registrirani za obavljanje djelatnosti nužne za provedbu ,
* imati podmirena javna davanja o kojima službenu evidenciju vodi Porezna uprava;
* imati podmirena dugovanja prema Gradu Zagrebu
* osigurati doprinos zelenoj tranziciji i kružnom gospodarstvu.

Korisnici potpora koji organiziraju događanje iz područja A., B. i C. dodatno moraju:

* biti organizatori događanja,
* u sklopu događanja osigurati upotrebu spremnika za odvojeno prikupljanje reciklabilnog i miješanog komunalnog otpada,
* osigurati upotrebu višekratne ambalaže (ukoliko se na događanju poslužuju hrana i piće).

Korisnici potpora moraju ishoditi akt nadležnoga tijela kojim se dozvoljava korištenje površine javne namjene/javno dostupne privatne površine/površine pod upravljanjem ukoliko je takva obaveza propisana.

Pravo na potporu ne može ostvariti podnositelj Prijave ako:

* on ili suorganizator nisu ispunili ugovornu obvezu prema Gradu Zagrebu unazad 5 godina od podnošenja Prijave,
* ima nepodmirena dugovanja prema Gradu Zagrebu s bilo koje osnove,
* ima nepodmirena javna davanja,
* je osobi ovlaštenoj za zastupanje podnositelja Prijave ili suorganizatora izrečena pravomoćna osuđujuća presuda za jedno ili više sljedećih kaznenih djela: primanje i/ili davanje mita u gospodarskom poslovanju, zlouporaba položaja i ovlasti, primanje i/ili davanje mita, prijevara, računalna prijevara, prijevara u gospodarskom poslovanju, pranje novca i subvencijska prijevaru,
* ako organizira događanje za koje se traži potpora na površinama javne namjene na području Grada Zagreba za vrijeme božićnih blagdana,
* Prijava bude ocijenjena s 0 (nula) bodova od većine članova povjerenstva po kriterijima iz ovog javnog poziva i to po kriterijima 1. Kvaliteta i sadržaj događanja i/ili 2. Značaj i doprinos i/ili 3. Doprinos zelenoj tranziciji i kružnom gospodarstvu,
* Prijava bude ocijenjena s ukupno manje od 51 boda.

1. **NAMJENA KORIŠTENJA POTPORA I PRIHVATLJIVI TROŠKOVI**

Potpore se dodjeljuju za razvoj turističke ponude izvan centra Grada Zagreba, a prihvatljivim troškovima za područja A., B. i C. iz točke 1. ovog javnog poziva smatraju se izravni troškovi koji nastaju prilikom pripreme, realizacije i promocije događanja i to u godini na koju se Javni poziv odnosi:

* nabava višekratnih čaša i pribora za jelo (kupovina, najam i/ili usluga pranja)
* najam opreme (audio i vizualna tehnika, pozornica, pagode, kućice, šankovi, zaštitne ograde, stolovi, stolice i sl.),
* najam/zakup/koncesijska naknada za prostor za održavanje događanja,
* uređenje i opremanje prostora,
* zakup medijskog prostora (oglašavanje u tisku, radiju, vanjsko oglašavanje, on-line oglašavanje),
* troškovi poboljšanja javnog pristupa događanjima, uključujući troškove digitalizacije i upotrebe novih tehnologija te troškove poboljšanja pristupa za osobe s invaliditetom,
* trošak izvođača i vanjskih suradnika koji sudjeluju u organiziranju i provedbi događanja (osim troškova autorskog djela, ugovora o djelu, hotelskog smještaja i putovanja sudionika),
* drugi troškovi vezani za organiziranje događanja, a koje Povjerenstvo ocijeni opravdanim.

Prihvatljivim troškovima za područje D. iz točke 1. ovog javnog poziva smatraju se izravni troškovi koji su vezani uz realizaciju kreativnih turističkih proizvoda, nastali u godini za koju se raspisuje javni poziv i to:

* troškovi dizajna i kreiranja kreativnog sadržaja,
* zakup medijskog prostora (oglašavanje u tisku, radiju, vanjsko oglašavanje, on-line oglašavanje),
* troškovi digitalnih rješenja,
* troškovi angažmana stručnjaka nužnih za provedbu aktivnosti za koje se traži potpora,
* drugi troškovi vezani za realizaciju kreativnih turističkih proizvoda, a koje Povjerenstvo ocijeni opravdanim.

Prihvatljivi troškovi moraju biti jasno iskazani, umjereni, neophodni te povezani s prijavljenim aktivnostima. Za prihvatljive troškove za koje se traži potpora moraju se dostaviti pisani dokazi (ponude/predračuni/računi/ugovori i dr.) navedeni u točki 4. ovog javnog poziva.

Sredstva za iznos poreza na dodanu vrijednost dužan je osigurati korisnik potpore ako je u sustavu PDV-a.

1. **KRITERIJI I IZNOS POTPORE**

Iznos osiguranih sredstava u proračunu Grada Zagreba za 2025. godinu iznosi 485.000,00 eura.

Maksimalan broj bodova za pojedino područje događanja je 100, a minimalan broj bodova za dodjelu potpore je 51.

Ovim javnim pozivom potiče se razvoj turističke ponude izvan centra Grada Zagreba, koja mora biti isključivo na otvorenom prostoru, a odnosi se na:

**A) DOGAĐANJA NA GRADSKIM TRŽNICAMA**

Pod događanjima koja se odvijaju na gradskim tržnicama smatraju se glazbena, kulturna, eno- gastro, rekreativna i dr. događanja, čiji je cilj oživljavanje gradskih tržnica nakon redovnog radnog vremena kako bi postale mjesta okupljanja građana i turista te promovirale lokalnu hranu.

Ovim javnim pozivom sufinancirat će se događanja na navedenim gradskim tržnicama:

Kvatrić, Trešnjevka, Špansko, Branimirova, Dubrava (Cerska ulica 1A), Jarun - natkrivena ploha, Jarun - vanjska ploha, Volovčica, Gajnice, Prečko, Savica, Kustošija, Trnsko, Dubec, Kažotićev trg, Utrina, Sajmište Sesvete, Botinec i Sesvete.

Kriteriji za ocjenjivanje potpora za događanja koja se odvijaju na gradskim tržnicama i dokazi koji se prilažu za ocjenjivanje su:

|  |  |  |  |
| --- | --- | --- | --- |
|  | **KRITERIJ** | **DOKAZI** | **BROJ BODOVA** |
| 1. | **Kvaliteta i sadržaj događanja** (kvaliteta sadržaja programa, broj partnera na organizaciji i provedbi, kreativnost, inovativnost, usmjerenost na različite ciljne skupine i dr.) | Detaljan opis u Prijavi i:   * program, medijske objave, poveznice na internetske stranice i/ili * ugovori, ponude, računi i/ili * fotografije i sl. | **0-20** |
| 2. | **Značaj i doprinos događanja** (značaj i doprinos događanja oživljavanju gradskih tržnica nakon radnog vremena, procjena posjećenosti) | Detaljan opis u Prijavi i:   * medijske objave, poveznice na internetske stranice i/ili * fotografije i sl. | **0-20** |
| 3. | **Doprinos zelenoj tranziciji i kružnom gospodarstvu** (sprječavanje nastanka otpada, korištenje lokalnih proizvoda i uključivanje lokalnih proizvođača i obrtnika, smanjenje količine tiskanih materijala u pripremi i provedbi aktivnosti, korištenje LED rasvjete, korištenje recikliranih materijala i dr.) | Detaljan opis u Prijavi i:   * ugovori, ponude, računi i/ili * fotografije i sl. | **0-20** |
| 4. | **Broj dana održavanja prijavljenog događanja tijekom godine za koju se traži potpora** | * program, medijske objave, poveznica na internetske stranice i/ili * ugovori, ponude, računi i sl.. | **max. 10** |
| više od 10 dana | 10 |
| 5 do 10 dana | 5 |
| 2 do 4 dana | 2 |
|  | 1 dan | 0 |
| 5. | **Iskustvo u organiziranju događanja u posljednjih 5 godina** | Detaljan opis u Prijavi i:   * medijske objave, poveznica na internetske stranice i sl. u kojima je naznačena fizička ili pravna osoba koja je zadužena za organizaciju | **max. 10** |
| više od 3 događanja | 10 |
| 1 do 3 događanja | 5 |
| niti jedno događanje | 0 |
| 6. | **Sadržaj popratne ponude** (organiziranje rekreativne ponude, igraonice, radionice, osiguran parking za bicikle i romobile i dr.) | Detaljan opis u Prijavi i:   * program, medijske objave, poveznica na internetske stranice i/ili * ugovori, ponude, računi i/ili * fotografije i sl. | **0-20** |
| **Maksimalan broj bodova** | | | **100** |

Iznos potpore utvrđuje se na sljedeći način:

* ako prijavitelj ostvari od 51-64 bodova, ostvaruje pravo na potporu u visini od 40 % ukupnog iznosa prihvatljivih troškova, ali ne više od 5.000,00 eura,
* ako prijavitelj ostvari od 64,1-77 bodova, ostvaruje pravo na potporu u visini od 60 % ukupnog iznosa prihvatljivih troškova, ali ne više od 10.000,00 eura,
* ako prijavitelj ostvari od 77,1-90 bodova, ostvaruje pravo na potporu u visini od 80 % ukupnog iznosa prihvatljivih troškova, ali ne više od 15.000,00 eura te
* ako prijavitelj ostvari od 90,1-100 bodova, ostvaruje pravo na potporu u visini od 100% ukupnog iznosa prihvatljivih troškova, ali ne više od 20.000,00 eura.

Najniži iznos potpore po pojedinoj prijavi može iznositi 1.500,00 eura, a najviši 20.000,00 eura.

**B) DOGAĐANJA NA PODRUČJU MEDVEDNICE**

Pod događanjima koja se odvijaju na području Medvednice (unutar administrativnih granica Grada Zagreba) smatraju se sva glazbena, kulturna, eno- gastro, rekreativna i dr. događanja, čiji je cilj povećanje kvalitete turističke ponude na području Medvednice, koja moraju biti u skladu s krajobraznim, kulturno-povijesnim i turističko-rekreacijskim vrijednostima Medvednica.

Kriteriji za ocjenjivanje potpora za događanja koja se odvijaju na području Medvednice i dokazi koji se prilažu za ocjenjivanje su:

|  |  |  |  |
| --- | --- | --- | --- |
|  | **KRITERIJ** | **DOKAZI** | **MAX. BROJ BODOVA** |
| 1. | **Kvaliteta i sadržaj događanja** (kvaliteta sadržaja programa, broj partnera na organizaciji i provedbi, kreativnost, inovativnost, usmjerenost na različite ciljne skupine i dr.) | Detaljan opis u Prijavi i:   * program, medijske objave, poveznice na internetske stranice i/ili * ugovori, ponude, računi i/ili   fotografije i sl. | **0-20** |
| 2. | **Značaj i doprinos događanja** (značaj i doprinos događanja oživljavanju gradskih tržnica nakon radnog vremena, procjena posjećenosti i dr.) | Detaljan opis u Prijavi i:   * medijske objave, poveznice na internetske stranice i/ili * fotografije i sl. | **0-20** |
| 3. | **Doprinos zelenoj tranziciji i kružnom gospodarstvu** (sprječavanje nastanka otpada, korištenje lokalnih proizvoda i uključivanje lokalnih proizvođača i obrtnika, smanjenje količine tiskanih materijala u pripremi i provedbi aktivnosti, korištenje LED rasvjete, korištenje recikliranih materijala i dr.) | Detaljan opis u Prijavi i:   * ugovori, ponude, računi i/ili   fotografije i sl. | **0-20** |
| 4. | **Učestalost održavanja prijavljenog događanja tijekom godine za koju se traži potpora** | * program, medijske objave, poveznica na internetske stranice i/ili * ugovori, ponude, računi i sl.. | **max. 10** |
| više od 10 dana | 10 |
| 5 do 10 dana | 5 |
| manje od 5 dana | 2 |
| 5. | **Iskustvo u organiziranju događanja u posljednjih 5 godina** | Detaljan opis u Prijavi i:   * medijske objave, poveznica na internetske stranice i sl. u kojima je naznačena fizička ili pravna osoba koja je zadužena za organizaciju | **max. 10** |
| više od 3 događanja | 10 |
| 1 do 3 događanja | 5 |
| niti jedno događanje | 0 |
| 6. | **Sadržaj popratne ponude** (organiziranje rekreativne ponude, igraonice, radionice, osiguran parking za bicikle i romobile i dr.) | Detaljan opis u Prijavi i:   * program, medijske objave, poveznica na internetske stranice i/ili * ugovori, ponude, računi i/ili * fotografije i sl. | **0-20** |
| **Maksimalan broj bodova** | | | **100** |

Iznos potpore utvrđuje se na sljedeći način:

* ako prijavitelj ostvari od 51-64 bodova, ostvaruje pravo na potporu u visini od 40 % ukupnog iznosa prihvatljivih troškova, ali ne više od 3.000,00 eura
* ako prijavitelj ostvari od 64,1-77 bodova, ostvaruje pravo na potporu u visini od 60 % ukupnog iznosa prihvatljivih troškova, ali ne više od 7.000,00 eura,
* ako prijavitelj ostvari od 77,1-90 bodova, ostvaruje pravo na potporu u visini od 80 % ukupnog iznosa prihvatljivih troškova, ali ne više od 11.000,00 eura te
* ako prijavitelj ostvari od 90,1-100 bodova, ostvaruje pravo na potporu u visini od 100 % ukupnog iznosa prihvatljivih troškova, ali ne više od 15.000,00 eura.

Najniži iznos potpore po pojedinoj prijavi može iznositi 1.000,00 eura, a najviši 15.000,00 eura.

**C) DOGAĐANJA IZVAN CENTRA GRADA**

Pod događanja koja se odvijaju izvan centra grada Zagreba smatraju se sva glazbena, kulturna, eno-gastro, rekreativna i dr. događanja čiji je cilj upoznavanje posjetitelja događanja s cjelovitom slikom Zagreba, njegovih običaja, kulture, stvaranje dodatnih iskustava i doživljaja, poboljšanje kvalitete života građana, ali i uključivanje, do sad nepoznate ponude, u turistički promet Zagreba.

Lokacije moraju biti unutar III. i IV. zone Priloga 1. Pravilnika o kriterijima za određivanje zakupnina i naknada za korištenje površine javne namjene za postavljanje kioska, pokretnih naprava, privremenih građevina, građevina i uređaja javne namjene, organiziranje manifestacija i snimanja (Službeni glasnik 18/22, 37/22), izuzev Trga dr. Franje Tuđmana.

Događanja koja se prijavljuju izvan užeg centra grada moraju trajati minimalno 2 dana, koja ne moraju biti uzastopna, ali moraju biti programski i sadržajno povezana.

Kriteriji za ocjenjivanje potpora za događanja koja se odvijaju izvan užeg centra grada Zagreba i dokazi koji se prilažu za ocjenjivanje su:

|  |  |  |  |
| --- | --- | --- | --- |
|  | **KRITERIJ** | **DOKAZI** | **MAX. BROJ BODOVA** |
| 1. | **Kvaliteta i sadržaj događanja** (kvaliteta sadržaja programa, broj partnera na organizaciji i provedbi, kreativnost, inovativnost, usmjerenost na različite ciljne skupine i dr.) | Detaljan opis u Prijavi i:   * program, medijske objave, poveznice na internetske stranice i/ili * ugovori, ponude, računi i/ili   fotografije i sl. | **0-20** |
| 2. | **Značaj i doprinos događanja** (događanje doprinosi prostorno ravnomjernijem razvoju turizma, uključuje do sad nepoznatu ponudu u turistički promet i dr.) | Detaljan opis u Prijavi i:   * medijske objave, poveznice na internetske stranice i/ili * fotografije i sl. | **0-20** |
| 3. | **Doprinos zelenoj tranziciji i kružnom gospodarstvu** (sprječavanje nastanka otpada, korištenje lokalnih proizvoda i uključivanje lokalnih proizvođača i obrtnika, smanjenje količine tiskanih materijala u pripremi i provedbi aktivnosti, korištenje LED rasvjete, korištenje recikliranih materijala i dr.) | Detaljan opis u Prijavi i:   * ugovori, ponude, računi i/ili * fotografije i sl. | **0-20** |
| 4. | **Broj uzastopnih dana trajanja prijavljenog događanja s podjednako raspoređenim programom svakog dana** | * program, medijske objave, poveznica na internetske stranice i/ili * ugovori, ponude, računi i sl.. | **max. 10** |
| više od 4 dana | 10 |
| 3 do 4 dana | 5 |
| 2 dan | 0 |
| 5. | **Iskustvo u organiziranju događanja u posljednjih 5 godina** | Detaljan opis u Prijavi i:   * medijske objave, poveznica na internetske stranice i sl. u kojima je naznačena fizička ili pravna osoba koja je zadužena za organizaciju | **max. 10** |
| 3 i više | 10 |
| 1 do 3 | 5 |
| niti jedno | 0 |
| 6. | **Sadržaj popratne ponude** (raznolika ugostiteljska ponuda, organiziranje rekreativnih aktivnosti, dječje igraonice, radionice, osiguran parking za romobile i bicikle i dr.) | Detaljan opis u Prijavi i:   * program, medijske objave, poveznica na internetske stranice i/ili * ugovori, ponude, računi i/ili   fotografije i sl. | **0-20** |
| **Maksimalan broj bodova:** | | | **100** |

Iznos potpore utvrđuje se na sljedeći način:

* ako prijavitelj ostvari od 51-64 bodova, ostvaruje pravo na potporu u visini od 40 % ukupnog iznosa prihvatljivih troškova, ali ne više od 5.000,00 eura,
* ako prijavitelj ostvari od 64,1-77 bodova, ostvaruje pravo na potporu u visini od 60 % ukupnog iznosa prihvatljivih troškova, ali ne više od 10.000,00 eura,
* ako prijavitelj ostvari od 77,1-90 bodova, ostvaruje pravo na potporu u visini od 80 % ukupnog iznosa prihvatljivih troškova, ali ne više od 15.000,00 eura te
* ako prijavitelj ostvari od 90,1-100 bodova, ostvaruje pravo na potporu u visini od 100 % ukupnog iznosa prihvatljivih troškova, ali ne više od 20.000,00 eura.

Najniži iznos potpore po pojedinoj prijavi može iznositi 1.500,00 eura, a najviši 20.000,00 eura.

**D)** **KREATIVNE TURISTIČKE PROIZVODE**

Kreativni turistički proizvodi podrazumijevaju proizvode kojima se uključuje prirodna, kulturna, povijesna, materijalna i nematerijalna baštinu grada Zagreba u turističku ponudu, s ciljem stjecanja novih saznanja i iskustava posjetitelja te njihovo povezivanje s gradom Zagrebom.

Novi i kreativni turistički proizvodi mogu se razvijati isključivo na lokacijama koje su definirane u područjima A., B. i C iz točke 1. ovog javnog poziva.

Kriteriji za ocjenjivanje kreativnih turističkih proizvoda te dokazi koji se prilažu za ocjenjivanje su:

|  |  |  |  |
| --- | --- | --- | --- |
|  | **KRITERIJ** | **DOKAZI** | **MAX. BROJ BODOVA** |
| 1. | **Kvaliteta i sadržaj proizvoda** (kvaliteta sadržaja proizvoda, broj partnera u provedbi, kreativnost, inovativnost, usmjerenost na različite ciljne skupine i dr.) | Detaljan opis u Prijavi i:   * program, medijske objave, poveznice na internetske stranice i/ili * ugovori, ponude, računi i/ili   fotografije i sl. | **0-20** |
| 2. | **Značaj i doprinos proizvoda** (proizvod doprinosi prostorno ravnomjernijem razvoju turizma, uključuje do sad nepoznatu ponudu u turistički promet i dr.) | Detaljan opis u Prijavi i:   * medijske objave, poveznice na internetske stranice i/ili   fotografije i sl. | **0-20** |
| 3. | **Doprinos zelenoj tranziciji i kružnom gospodarstvu** (sprječavanje nastanka otpada, korištenje lokalnih proizvoda i uključivanje lokalnih proizvođača i obrtnika, smanjenje količine tiskanih materijala u pripremi i provedbi aktivnosti, korištenje LED rasvjete, korištenje recikliranih materijala i dr.) | Detaljan opis u Prijavi i:   * ugovori, ponude, računi i/ili * fotografije i sl. | **0-15** |
| 4. | **Promocija baštine i lokacije**  (financijska i ostala sredstva uložena na promociju odabrane lokacije i baštine Grada Zagreba) | Detaljan opis u Prijavi i:   * ugovori, ponude, računi * medijske objave, poveznica na internetske stranice i sl. | **0-20** |
| 5. | **Dosadašnje iskustvo u realizaciji kreativnih proizvoda u posljednjih 5 godina** | Detaljan opis u Prijavi i:   * medijske objave, poveznica na internetske stranice i sl.   u kojima je naznačena fizička ili pravna osoba koja je zadužena za organizaciju | **max. 10** |
| 3 i više | 10 |
| 1 do 3 | 5 |
| 0 | 0 |
| 6. | **Sadržaj popratne ponude** | Detaljan opis u Prijavi i:   * ugovori, ponude, računi i dr. * fotografije | **0-15** |
| **Maksimalan broj bodova:** | | | **100** |

Iznos potpore utvrđuje se na sljedeći način:

* ako prijavitelj ostvari od 51-64 bodova, ostvaruje pravo na potporu u visini od 40 % ukupnog iznosa prihvatljivih troškova, ali ne više od 5.000,00 eura,
* ako prijavitelj ostvari od 64,1-77 bodova, ostvaruje pravo na potporu u visini od 60 % ukupnog iznosa prihvatljivih troškova, ali ne više od 10.000,00 eura,
* ako prijavitelj ostvari od 77,1-90 bodova, ostvaruje pravo na potporu u visini od 80 % ukupnog iznosa prihvatljivih troškova, ali ne više od 15.000,00 eura te
* ako prijavitelj ostvari od 90,1-100 bodova, ostvaruje pravo na potporu u visini od 100 % ukupnog iznosa prihvatljivih troškova, ali ne više od 20.000,00 eura.

Najniži iznos potpore po pojedinoj prijavi može iznositi 1.500,00 eura, a najviši 20.000,00 eura.

1. **SADRŽAJ I NAČIN PRIJAVE NA JAVNI POZIV**

Prijave se podnose Gradskom uredu za gospodarstvo, ekološku održivost i strategijsko planiranje (u daljnjem tekstu: Ured) na propisanom Obrascu objavljenom uz javni poziv.

Ako postoji više suorganizatora, Prijavu za dodjelu potpore može podnijeti samo jedan od suorganizatora kojeg ostali suorganizatori ovlaste za podnošenje Prijave.

Uz obrazac Prijave podnositelj je dužan priložiti:

* Troškovnik,
* potvrdu nadležne Porezne uprave o nepostojanju duga prema državi (original ili elektronički zapis ne stariji od 30 dana od dana podnošenja Prijave),
* ispunjenu i potpisanu Izjavu o korištenim potporama male vrijednosti koja je sastavni dio obrasca Prijave (Izjavu su obavezni ispuniti i potpisati i podnositelji Prijave koji nisu koristili potpore male vrijednosti, kao i oni koji nemaju povezane osobe),
* potpisanu Skupnu izjavu koja je sastavni dio obrasca Prijave,
* ponude/predračune/račune za svaki trošak za koji se traži potpora,
* akt nadležnoga tijela kojim se dozvoljava korištenje površine javne namjene/javno dostupne privatne površine/površine pod upravljanjem ukoliko je ishođenje akta propisano,
* ovlaštenje jednom od organizatora za podnošenje Prijave, ukoliko postoji više suorganizatora.

Napomena: izvadak iz Obrtnog registra i izvadak iz Sudskog registra pribavlja Ured te provjerava nepostojanje duga prema Gradu Zagrebu.

Obrazac Prijave može se preuzeti na internetskoj stranici Grada Zagreba [www.zagreb.hr](http://www.zagreb.hr)

Potencijalni prijavitelji mogu, za vrijeme trajanja Javnog poziva, postavljati pitanja u svrhu dobivanja dodatnih pojašnjenja i obrazloženja isključivo na adresu elektroničke pošte [geos@zagreb.hr](mailto:geos@zagreb.hr). Pitanja se mogu podnijeti isključivo do 5 kalendarskih dana prije isteka roka za podnošenje Prijava.

Prijave na Javni poziv treba dostaviti preporučenom pošiljkom ili u pisarnicu Gradske uprave Grada Zagreba na adresu:

**Grad Zagreb**

**Gradski ured za** **gospodarstvo, ekološku održivost i strategijsko planiranje**

**„Javni poziv za dodjelu potpore za   
razvoj turističke ponude izvan centra Grada Zagreba za 2025.“**

**Trg S. Radića 1**

**10000 Zagreb**

1. **POSTUPAK** **ODOBRAVANJA I DODJELE POTPORE**

Ured će obaviti administrativnu provjeru pristiglih prijava s pripadajućom dokumentacijom i utvrditi pravovremenost i potpunost prijava te provjeru prihvatljivosti prijavitelja.

Ako se prilikom administrativne provjere utvrdi da je Prijava nepotpuna, Ured podnositelju Prijave putem elektroničke pošte upućuje poziv za dopunu.

Podnositelj je Prijavu dužan dopuniti u roku od 8 dana od dana poziva za dopunu putem elektroničke pošte.

Sva pismena smatrat će se dostavljenima i primljenima u trenutku slanja, osim ako pošiljatelj ne primi obavijest o grešci.

Ukoliko podnositelj Prijave ne dopuni Prijavu u danom roku, smatrat će se da je odustao od Prijave.

Prijavu podnositelja koji ima urednu dokumentaciju Ured dostavlja povjerenstvima iz ove točke.

Gradonačelnik Grada Zagreba (u daljnjem tekstu: gradonačelnik) osniva i imenuje:

* Povjerenstvo za odobravanje potpora za razvoj turističke ponude na gradskim tržnicama,
* Povjerenstvo za odobravanje potpora za razvoj turističke ponude u na Medvednici,
* Povjerenstvo za odobravanje potpora za razvoj turističke ponude izvan užeg centra grada.

Povjerenstva će se sastojat od po pet članova koje imenuje gradonačelnik.

Povjerenstva boduju Prijave prema kriterijima iz ovoga javnog poziva, na način da svaki član Povjerenstva daje određen broj bodova za svaki pojedini kriterij. Rezultat bodovanja čini prosjek ukupnih bodova od strane svakog člana Povjerenstva koji je izvršio bodovanje.

Potpore se dodjeljuju prema utvrđenim bodovima i do iskorištenja sredstava, počevši s onima s najvećim brojem bodova do konačne raspodjele ukupnog iznosa proračunskih sredstava osiguranih za dodjelu potpora.

U slučaju da više prijava ima jednak broj bodova, prednost ima ona prijava koja je bodovana s više bodova po kriteriju 2. Značaj i doprinos događanja iz tablica u točki 4 ovog javnog poziva. Ukoliko i dalje više prijava ima jednak broj bodova, prednost ima ona prijava koja je bodovana s više bodova po kriteriju 1. Kvaliteta i sadržaj događanja iz tablica u točki 4. ovog javnog poziva.

Kod utvrđivanja iznosa potpore u obzir se uzimaju prihvatljivi troškovi do najviše 20.000,00 eura.

Ako je u prijavi iznos tražene potpore niži od utvrđenog iznosa potpore koji je utvrdilo Povjerenstvo, a sukladno navedenim kriterijima, dodijelit će se iznos koji je zatražen u Prijavi.

Povjerenstva iz stavka 7. ove točke, na temelju bodovanja, utvrđuju prijedlog:

* Liste korisnika za dodjelu potpora za razvoj turizma na gradskim tržnicama,
* Liste korisnika za dodjelu potpora za razvoj turizma na području Medvednice,
* Liste korisnika za dodjelu potpora za razvoj turizma izvan užeg centra grada Zagreba,

koje sadrže podatke o korisniku potpore, nazivu događanja, ukupno ostvarenom broju bodova te iznosu potpore i prijedlog:

* Liste podnositelja prijava kojima se ne odobrava potpora za razvoj turizma na gradskim tržnicama,
* Liste podnositelja prijava kojima se ne odobrava potpora za razvoj turizma na području Medvednice,
* Liste korisnika podnositelja prijava kojima se ne odobrava potpora za razvoj turizma izvan užeg centra grada Zagreba,

a koje sadrže podatke o podnositelju Prijave, nazivu događanja, te razlozima neodobravanja potpore.

Liste se objavljuju na internetskoj stranici Grada Zagreba te svaki podnositelj Prijave može podnijeti pisani prigovor gradonačelniku putem Ureda u roku od 8 dana od dana objave lista.

Gradonačelnik zaključkom utvrđuje liste korisnika iz stavka 13. ove točke, a koje se objavljuju na internetskoj stranici Grada Zagreba.

Korisnici potpore s listi korisnika za dodjelu potpora iz stavka 13. alineje 1., 2. i 3. ove točke bit će pisano obaviješteni o dodjeli potpore, kao i o potrebi dostavljanja dodatne dokumentacije sa svrhom izrade ugovora i isplate potpore:

* novi Troškovnik događanja usklađen s iznosom odobrene potpore,
* obavijesti Državnog zavoda za statistiku o razvrstavanju poslovnog subjekta prema NKD (dostavljaju samo trgovačka društva i zadruge),
* potvrde banke o IBAN transakcijskom računu.

Ako korisnik potpore ne dostavi dodatnu dokumentaciju u roku od 8 dana od primitka obavijesti, smatrat će se da je odustao od dodijeljene potpore.

Grad Zagreb će s korisnicima potpore s lista korisnika za dodjelu potpora iz stavka 13. alineje 1., 2. i 3. ove točke sklopiti ugovor o dodjeli potpore, kojim će se utvrditi međusobna prava i obveze.

Korisnik potpore je pri sklapanju ugovora dužan dostaviti solemniziranu bjanko zadužnicu (za dužnika i jamca - platca) kao instrument naplate dodijeljene potpore s pripadajućom zakonskom zateznom kamatom u slučaju nenamjenskog korištenja potpore, ili u slučaju naknadno utvrđenog drugačijeg stanja od onoga koji je bio osnovom za dodjelu potpore, ili u slučaju nepridržavanja obveza iz ugovora o dodjeli potpore, odnosno ako korisnik potpore ne izvrši povrat potpore po utvrđenim ugovornim odredbama. Bjanko zadužnicu je potrebno dostaviti na prvi veći iznos od iznosa odobrene potpore.

Ako korisnik potpore ne sklopi ugovor o dodjeli potpore i/ili ne dostavi solemniziranu bjanko zadužnicu u roku od 15 dana od poziva na potpis ugovora, smatrat će se da je odustao od dodijeljene potpore.

Nakon sklapanja ugovora, korisnicima potpore sredstva se isplaćuju na transakcijski poslovni račun.

Potpora se neće isplatiti ukoliko je poslovni račun korisnika potpore u blokadi.

Podnositelji prijava s lista podnositelja prijava kojima se ne odobrava potpora iz stavka 13. alineje 4., 5. i 6. ove točke bit će pisano obaviješteni o razlozima neuvrštavanja na Listu korisnika za dodjelu potpora.

1. **IZVJEŠĆE I KONTROLA NAMJENSKOG KORIŠTENJA SREDSTAVA**

Korisnik potpore dužan je Uredu dostaviti izvješće o utrošenim sredstvima s dokazima (opisni izvještaj, računi i bankovni izvodi s poslovnog računa čime se dokazuje izvršeno plaćanje, medijske objave i dr.) na propisanom obrascu izvješća objavljenom uz Javni poziv.

Za događanja koja su se održala do sklapanja ugovora, rok za dostavu izvješća iz stavka 1. ove točke je 60 dana od sklapanja ugovora, a za događanja koja se nisu održala do sklapanja ugovora rok je 60 dana po završetku događanja.

Ponude, predračuni, nalog za plaćanje, neslužbena potvrda o izvršenom plaćanju, carinske deklaracije, kompenzacija i cesija nisu prihvatljiv dokaz o utrošenim sredstvima.

Računi kojima se dokazuje namjensko korištenje potpore moraju se odnositi na:

* godinu za koju se Javni poziv objavljuje, tj. za tekuću kalendarsku godinu (iznimno, ukoliko je razdoblje održavanja događaja na prijelazu dvije kalendarske godine, prihvatit će se računi i iz druge kalendarske godine),
* troškove iste vrste i namjene kako je navedeno u Troškovniku odnosno ponudama i/ili predračunima dostavljenim uz Prijavu (iznimno se u obzir mogu uzeti računi u iznosu do 10 % ukupno odobrene potpore za troškove prihvatljive namjene koji nisu navedeni u troškovniku odnosno priloženi uz Prijavu, ako ih korisnik potpore obrazloži, a Ured prihvati obrazloženje).

Dokazi o namjenskom korištenju potpore ne smiju se koristiti kao dokaz o namjenskom korištenju drugih potpora koje dodjeljuje Grad Zagreb i drugi davatelji potpora. Grad Zagreb zadržava pravo provjere dokaza s drugim davateljima potpore.

Korisnik potpore je dužan omogućiti Uredu kontrolu namjenskog korištenja dobivene potpore.

Grad Zagreb će raskinuti ugovor i zatražiti povrat potpore ako:

* korisnik ne dostavi izvješće s računima te pripadajućim bankarskim izvadcima,
* Grad Zagreb ne prihvati izvješće,
* se utvrdi prijavljene aktivnosti nisu provedene,
* potpora nije namjenski utrošena,
* se utvrdi da je korisnik dokaze o namjenskom korištenju potpore koristio kao dokaz o namjenskom korištenju drugih potpora koje dodjeljuje Grad Zagreb i drugi davatelji potpora,
* nije ishođen akt kojim se dozvoljava korištenje površine javne namjene namjene/javno dostupne privatne površine/površine pod upravljanjem, a propisana je obaveza ishođenja
* se utvrdi da korisnik nije osigurao doprinos zelenoj tranziciji i kružnom gospodarstvu kako je navedeno u Prijavi,
* se utvrdi da korisnik u sklopu događanja iz područja A., B. i C. iz točke 1. ovog javnog poziva nije osigurao upotrebu višekratne ambalaže i spremnika za odvojeno prikupljanje reciklabilnog i miješanog komunalnog otpada.

Korisnici potpore kod kojih se utvrdi obveza povrata potpore, doznačeni iznos potpore s pripadajućom zakonskom zateznom kamatom, dužni su vratiti u proračun Grada Zagreba u roku od 30 dana od dana primitka poziva za povrat potpore. U protivnom, pokrenut će se postupak prisilne naplate potraživanja putem bjanko-zadužnice.

KLASA:

URBROJ: